ตกขาวมีสีขาวขุ่น เนื้อคล้ายครีมแต่ไม่เหลว ไม่เป็นมูก กลิ่นอับคล้ายชีสแต่ไม่แรงมาก ไม่คัน ปกติไหมคะ บอกไม่ถูกว่ามันคล้ายเนื้อครีมไหม แต่มันไม่เหลว แล้วก็ไม่เป็นมูกค่ะ สีขาวขุ่นค่ะ แบบนี้ปกติไหมคะ แล้วตกขาวแบบไหนท้องคะถ้ายังไม่ตรวจ
สวัสดีค่ะ ตกขาว คือการที่มีของเหลวไหลจากช่องคลอดโดยไม่ใช่เลือดประจำเดือน ของเหลวนี้ถูกผลิตมาจากต่อมผลิตเมือกที่อยู่บริเวณปากมดลูกเพื่อสร้างความชุ่มชื้นในช่องคลอดและช่วยป้งอกันการติดเชื้อในช่องคลอด ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยก็ได้ อาจเหนียว หรือเหลวก็ได้ แต่จะไม่มีกลิ่นเหม็น โดยปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นดังนั้น หากตกขาวที่เป็นอยู่ มีสีขาวขุ่น ไม่เหลว ก็น่าจะเป็นตกขาวที่ปกติดีค่ะส่วนลักษณะตกขาวในขณะตั้งครรภ์นั้น ไม่ได้มีลักษณะที่จำเพาะ ดังนั้น จะไม่สามารถวินิจฉัยการตั้งครรภ์จากตกขาวได้ ต้องอาศัยการตรวจจากปัสสาวะค่ะสำหรับตกขาวที่ผิดปกติ คือการมีสี ปริมาณ และกลิ่นที่แปลกไป เช่น สีเขียวขุ่น สีเหลืองปนเขียว สีชมพูแดง (เกิดจากมีเลือดปน) มีกลิ่นเหม็นคาวมาก ปริมาณเยอะตลอดเวลา หรือมีอาการคันหรือแสบช่องคลอดร่วมด้วย หากมีตกขาวดังกล่าว ต้องพบแพทย์เพื่อรักษาค่ะ